CELEX: C2005/057/47
Language: el
Date: 2005-03-05 00:00:00
Title: Υπόθεση Τ-470/04: Προσφυγή του Thomas Peyker κατά της Επιτροπής των Ευρωπαϊκών Κοινοτήτων που ασκήθηκε στις 19 Νοεμβρίου 2004

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/28
            
         Προσφυγή του Thomas Peyker κατά της Επιτροπής των Ευρωπαϊκών Κοινοτήτων που ασκήθηκε στις 19 Νοεμβρίου 2004
   (Υπόθεση Τ-470/04)
   (2005/C 57/47)
   Γλώσσα διαδικασίας: η γαλλική
   Ο Thomas Peyker, κάτοικος Santo Domingo (Δομινικανή Δημοκρατία), εκπροσωπούμενος από τους Sébastien Orlandi, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησε στις 19 Νοεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής περί απονομής μορίων ενόψει προαγωγής, καθώς και την απόφαση περί μη προαγωγής του προσφεύγοντος στον βαθμό Α6 κατά την περίοδο προαγωγών 2003·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων στην παρούσα υπόθεση προσβάλλει την άρνηση της ΑΔΑ να τον προαγάγει στον βαθμό Α6 κατά την περίοδο προαγωγών 2003, καθώς και την απονομή ανεπαρκών για την προαγωγή του μορίων προσόντων/προτεραιότητας.
   Προς στήριξη των αιτημάτων του, ο προσφεύγων επικαλείται παράβαση των άρθρων 43 και 45 του ΚΥΚ, καθώς και παραβίαση των αρχών της απαγορεύσεως των διακρίσεων και της προσδοκίας ομαλής εξελίξεως της σταδιοδρομίας.
   Διευκρινίζει συναφώς ότι η μη απονομή ειδικών προσθέτων μορίων προτεραιότητας απλώς και μόνον διότι, καίτοι είχε προταθεί για προαγωγή από τη Γενική Διεύθυνσή του κατά την προηγούμενη περίοδο προαγωγών, δεν βρισκόταν εντός του ορίου των 150 % των δυνατοτήτων προαγωγής, καταλήγει σε εξομοίωσή του προς τους υπαλλήλους που δεν είχαν προταθεί από τους ανωτέρους τους κατά την προηγούμενη περίοδο προαγωγών, και τούτο κατά παραβίαση της αρχής σύμφωνα με την οποία η αξία του υπαλλήλου αποτελεί το καθοριστικό κριτήριο κάθε προαγωγής.
   Εξάλλου, τα μεταβατικά μόρια προτεραιότητας απονεμήθηκαν εν προκειμένω χωρίς να ληφθούν υπόψη οι εκθέσεις βαθμολογίας που είχαν καταρτισθεί για την περίοδο αναφοράς και χωρίς να γίνει συγκριτική εξέταση των προσόντων.